II.3. Asugen : nezmer ad d-nini ahat ulac taḥkayt yezgel usugen, ɣes ma yella amyaru n teḥkayt iswi-ines d tira n yiwet n tedyant yeḍran deg tilawt maca ad t-naf yessnulfuy-d ineḍruyen imaynuten iwakken ad yessiɣzef taḥkayt neɣ ahat tikwal yessnulfuy-d meblama yerra kra n tamawt, acku imru yuzzel deg ufus-is yefka-as tagnit i wallaɣ-is iwakken ad isewwaq, ad d-yessugen ayen akk as-yernun ccbaḥa i uḍris, ad d-yejbed lwelha n yimeɣriyen.